Gitega

Gitega () – Burundžio sostinė, miestas šalies centrinėje dalyje, aukštumose, 1504 m virš jūros lygio, 60 km į rytus nuo Bužumbūros, prie Luvironzos upės. Provincijos ir katalikų arkivyskupijos centras. Vienas didžiausių ir svarbiausių šalies miestų, svarbus transporto mazgas (keliai į Bužumbūrą, Rutaną, Bururį, Ngozį, Mujingą; yra vietinis oro uostas). Išvystyta statybinių medžiagų, odos ir avalynės, tekstilės, maisto (kavos pupelių perdirbimo, aliejaus) pramonė.

Yra katalikų katedra, Burundžio nacionalinis muziejus, ligoninė. Toliau už miesto yra karališkieji rūmai.

 Etimologija 

Miesto pavadinimas vietine kirundi kalba reiškia arba „būgnas“,Gitega: History and travel details. Wisdomlib.org (tikrinta 2025-11-16). arba „nedidelė kalva“.Gitega. Loconymia.com (tikrinta 2025-11-16). Kolonijiniais laikais dar vadinta Kitega.Gitega. Britannica.com (tikrinta 2025-04-08).

 Istorija 

Iki XX a. Gitega buvo karališkoji Burundžio sostine. 2014 m. įkurtas politechnikos universitetas.

2007 m. išsakyti planai Burundžio sostinę sugrąžinti į Gitegą, o 2019 m. parlamento balsavimu sostinė perkelta iš Bužumbūros į Gitegą.BBC naujienos Sostinė į Gitegą perkelta atsižvelgiant į tai, kad Bužumbūra buvo vakarinėje šalies dalyje, todėl susisiekimas su ja buvo ne toks patogus kaip su Gitega, esančia šalies centre.Burundi to move political capital to Gitega. 2018-12-22, Africanews.com (tikrinta 2025-04-08).

 Sportas 
 Flambeau du Centre – futbolo klubas;SOCCERWAYGlobalsportarchive 
 Garage Express FC – futbolo klubas; varžėsi stipriausioje šalies futbolo lygoje;
 Gitegos miesto savivaldybės stadione, talpinantis 10 tūkst. žiūrovų.Stadiono talpa pagal Soccerway

 Galerija 

 Šaltiniai 

Kategorija:Burundžio miestai
Kategorija:Sostinės